Роні О’Саліван

**Ро́нальд Анто́ніа «Роні» О’Са́ліван** (, , , графства Уэст-Мідлендс, Англія) — англійскі прафесійны гулец у снукер. Лідар сусветнага рэйтынгу, сяміразовы чэмпіён свету (2001, 2004, 2008, 2012, 2013, 2020, 2022), шасціразовы чэмпіён Вялікабрытаніі (1993, 1997, 2001, 2007, 2014, 2017), сяміразовы пераможца Мастэрс (1995, 2005, 2007, 2009, 2014, 2016, 2017) і, такім чынам, адзін з дзесяці снукерыстаў у гісторыі, якія выйгралі ўсе тры турніры трайной снукернай кароны. З’яўляецца рэкардсменам па колькасці зробленых соценных брэйкаў у гісторыі снукера, а таксама па колькасці максімальных серый з 13 максімумамі.

Стаў прафесіяналам у 1992 годзе ва ўзросце 16 гадоў і ў першым жа сезоне дэбютаваў на чэмпіянаце свету, выйграўшы 10 кваліфікацыйных матчаў. Перамог на чэмпіянаце Вялікабрытаніі 1993 года ва ўзросце 17 гадоў і 358 дзён, стаўшы самым маладым гульцом у гісторыі снукера, які выйграў рэйтынгавы турнір — рэкорд, які трымаецца па сённяшні дзень. У наступным сезоне ўвайшоў у топ-16 рэйтынгу, дзе нязменна пратрымаўся да сезону 2012/2013, і таксама стаў самым маладым гульцом, які атрымаў перамогу на Мастэрс, выйграўшы тытул у 1995 годзе ва ўзросце 19 гадоў і 69 дзён. У 2001 годзе атрымаў сваю першую перамогу на чэмпіянаце свету, стаўшы сёмым уладальнікам усіх тытулаў трайной кароны ў гісторыі. У сезоне 2002/2003 стаў лідарам афіцыйнага сусветнага рэйтынгу.

Быў лідарам рэйтынгу ў агульнай складанасці 5 гадоў у прамежку паміж сезонамі 2002/2003 і 2009/2010. За сваю кар’еру выйграў 33 рэйтынгавыя турніры (займае другое месца па колькасці рэйтынгавых тытулаў пасля Стывена Хендры), а таксама 3 нізкарэйтынгавыя турніры і 30 прафесійных запрашальных турніраў, уключаючы рэкордныя 10 тытулаў прэм’ер-лігі. У 2000 годзе ў камандзе з Джонам Пэратам, Стывенам Лі і Джымі Уайтам выйграў кубак нацый за зборную Англіі.

За сваю кар’еру зрабіў больш за 900 соценных брэйкаў (адзіны ў гісторыі снукера), 6 разоў станавіўшыся лідарам сезона па колькасці сэнчуры. На чэмпіянаце свету 1997 выканаў самую хуткую максімальную серыю ў гісторыі снукера за 5 хвілін і 20 секунд. Зарабіў больш за 9 мільёнаў фунтаў стэрлінгаў прызавых грошай за сваю кар’еру і займае першае месца ў гісторыі снукера паводле іх колькасці.

## Фіналы турніраў 
### Рэйтынгавыя турніры: 47 (33 перамога, 14 паразаў) 

### Нізкарэйтынгавыя турніры: 6 (3 перамогі, 3 паразы) 
### Мастэрс: 12 (7 перамог, 5 паразаў) 
### Прафесійныя снукерныя турніры: 101 (66 перамог, 34 паразы, 1 дыскваліфікацыя) 

## Выступы на прафесійных снукерных турнірах 

## Спасылкі 
* Афіцыйны сайт 
* Профіль на World Snooker 
* Статыстыка Роні О’Салівана на CueTracker.net 

Катэгорыя:Снукерысты Англіі
Катэгорыя:Лідары сусветнага снукернага рэйтынгу
Катэгорыя:Чэмпіёны свету па снукеры
Катэгорыя:Пераможцы чэмпіянату Вялікабрытаніі па снукеры
Катэгорыя:Пераможцы Мастэрс (снукер)
Катэгорыя:Пераможцы World Open (снукер)
Катэгорыя:Пераможцы адкрытага чэмпіянату Уэльса па снукеры
Катэгорыя:Пераможцы адкрытага чэмпіянату Кітая па снукеры
Катэгорыя:Пераможцы Шанхай Мастэрс (снукер)
Катэгорыя:Пераможцы German Masters (снукер)
Катэгорыя:Пераможцы адкрытага чэмпіянату Індыі па снукеры
Катэгорыя:Пераможцы Champion of Champions (снукер)
Катэгорыя:Пераможцы Прэм’ер-лігі (снукер)